**Fragments no RTU Senāta 2023. gada 27. februāra sēdes lēmuma, par RTU Talantu programmas nolikumu**

1. **Programmas dalībnieku atlase**
   1. Iestājoties RTU pamatstudiju programmā, pretendenti tiek uzņemti Programmā, ja:
      1. matemātikas centralizētajā eksāmenā (turpmāk – CE) saņemtais vērtējums ir ne mazāks kā 60 % optimālajā un 50 % augstākajā mācību satura apguves līmenī ;
      2. fizikas vai ķīmijas CE saņemtais vērtējums ir ne mazāks kā 55 % (nosacījums attiecas tikai uz atklātā konkursā izvēlētiem skolēniem);
      3. pretendents uzsāk studijas RTU uzreiz pēc vidējās izglītības iestādes absolvēšanas, tas ir, absolvēšanas gadā;
      4. pretendentu skaits, kuri pieteikušies uz vienu studiju programmu, nepārsniedz valsts budžeta finansēto studiju vietu piešķiršanas iespējas;
2. **Prasības Programmas dalībniekiem dalības turpināšanai Programmā**
   1. Studējošā semestra vidējai svērtajai atzīmei ir jābūt vienādai vai augstākai par vidējo svērto atzīmi konkrētās studiju programmas iepriekšējā studiju gadā.
   2. Programmas organizēto personības un sociālo prasmju apmācību apmeklējums ir ne mazāk kā 70 % no piedāvāto apmācību skaita semestrī.
   3. RTU ir tiesības lemt par studējošo izslēgšanu no Programmas un valsts budžeta finansētās studiju vietas atņemšanu, ja 2.1. un 2.2. punktā minētās prasības netiek ievērotas.
   4. Prasību izpilde tiek vērtēta katra semestra beigās, un par rezultātiem Programmas dalībnieki tiek informēti, nosūtot e-pasta vēstuli.